વિલીના પિતાએ તેમને ૧૧મું ધોરણ પાસ કર્યા બાદ પુરસ્કારના રૂપમાં ક્લબનું સભ્યપદ અપાવ્યું હતું. આ વાત યાદ કરતાં વિલીએ કહ્યું, ”હું ભાગ્યશાળી હતો. હું બહુ નાની ઉંમરથી જ ગોલ્ફમાં સારા શોટ લગાવતો હતો.” વિલી પોતાના ઘેરથી ક્લબ સુધી સાઇકલ પર અથવા ચાલીને જતા હતા. વિલીએ જણાવ્યું, ”જ્યારે મેં ક્લબ જવાનું શરૂ કર્યું એ સમયે કાર કે આવવા-જવા માટે કોઈ સાધન નહોતું. ફક્ત શનિવારે એક બસ ક્લબ સુધી જતી હતી.”